
Ministru kabineta sēdes protokollēmums

Noteikumu projekts "Grozījumi Ministru kabineta 2018. gada 28. augusta noteikumos Nr. 555 "Veselības aprūpes pakalpojumu organizēšanas un samaksas kārtība""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. 274. un 275.punktā iekļautajiem pasākumiem saistībā ar Covid - 19 seku novēršanu, no 2023. gada 1.aprīļa līdz 2023.gada 30.septembrim nepieciešamos izdevumus ne vairāk kā 15 376 367 euro apmērā segt no likumā “Par valsts budžetu 2023. gadam un budžeta ietvaru 2023., 2024. un 2025. gadam” 74.resora programmā 12.00.00 "Finansējums veselības jomas pasākumiem Covid - 19 infekcijas izplatības ierobežošanai" rezervētā finansējuma.
· 4. 274. un 275.punktā iekļautajiem pasākumiem saistībā ar Covid - 19 seku novēršanu 2023. gada oktobrī, novembrī un decembrī ir veicams avansa norēķins ne vairāk kā 7 688 183 euro apmērā, sedzot no likumā “Par valsts budžetu 2023. gadam un budžeta ietvaru 2023., 2024. un 2025. gadam” 74.resora programmā 12.00.00 "Finansējums veselības jomas pasākumiem Covid - 19 infekcijas izplatības ierobežošanai" rezervētā finansējuma.
· 5. Veselības ministrijai normatīvos aktos noteiktā kārtībā sagatavot un iesniegt izskatīšanai Ministru kabinetā tiesību aktu projektus atbilstoši šī protokola 3. un 4. punktam.

